Йордан Стубел
Врабчок

chitanka.info

Де отиде? Как премина

лятото и таз година?

Ала ей че пак Врабчока

от тополата висока

нажалено чурулика,

да го чуят виком вика:

„Бях по ниви, по хамбари

и край весели кошари,

вред храница благодатна

зобах в утрината лятна.

Веселих жетварки млади

и косачи по ливади.

Ала вече есента

брули жълтите листа.

Натъжен, сега в неволя

от сърце ще се примоля

пак за мъничко храница

на немирните дечица“…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.